《寄题起莘家义轩》
宋代·朱松

贞观盛德后，馀庆未渠央。旧闻闽海家，欲纵燕山芳。

教子嗣先训，开轩翼中堂。地偏市朝远，几净书简香。

先生陈太丘，饭糜百忧忘。弟子俱羯胡，不闻触屏僵。

一变豪侠窟，遂成邹鲁乡。下车里门外，他年看诸郎。

坐上纡素发，诜诜立冠裳。我诗自可弦，请以侑壶觞。

作者简介：朱松（1097一1143）字乔年，号韦斋，朱熹之父，祖籍徐州府萧县人，宋绍圣四年生于徽州婺源(江西婺源)，宋绍兴十三年卒于建州城南环溪，葬于崇安五夫里，享年四十六。宋重和元年戊戌登进士，宋宣和年间为福建政和县尉，侨寓建阳（今属福建）崇安，后徙考亭。历任著作郎、吏部郎等职，世称吏部郎府君，赠通议大夫，封粤国公，谥献靖祀入圣庙。后因极力反对权相秦桧议和，贬任江西饶州知州（治今鄱阳），未至任病逝。